Dok. br. 524B-2018

Saopćenje za javnost

SEDMA SARAJEVO UN SEDMICA MEĐUVJERSKOG SKLADA U SVIJETU

**Javna rasprava**

***Razgovor o budućnosti Sarajeva***

**6. februar (srijeda) 2019. godine, u 18:00 sati**

Čast nam je obavijesti vas da će 6. februara (srijeda) 2019. godine, s početkom u 18:00 sati, biti organizirana javna rasprava *Razgovor o budućnosti Sarajeva*, Rusmir Mahmutćehajić: “Da Vas pitamo, gospodine Ibrahime Hadžibajriću, o sadašnjosti i budućnosti Sarajeva.”

Rasprava će biti organizirana u velikoj sali Općine Stari Grad Sarajevo (ul. Zelenih beretki br. 4).

Ibrahim Hadžibajrić je u trećem mandatu načelnik Općine Stari Grad Sarajevo. Na osnovi saglasnosti više načelnika općina, izabranih izvan procedura partijskih nominiranja, inicirao i vodio je organiziranje političke organizacije Nezavisna bosanskohercegovačka lista. Uz to, Ibrahim Hadžibajrić je porijeklom i mentalitetom vezan za ono Sarajevo u kojem se sabiru, ali i osporavaju najvažniji ideali svega bosanskog. Njegovi vidici su neodvojivi od simboličkih značenja Baščaršije i Sarajeva u anticipaciji bosanske budućnosti.

To, kao i mnogi drugi razlozi, opredijelilo je Naučni savjet Sedme Sarajevo UN sedmice međuvjerskog sklada u svijetu da pozove Rusmira Mahmutćehajića i Ibrahima Hadžibajrića da razgovaraju o budućnosti Sarajeva. Oni će se baviti različitim pitanjima u vezi s tim.

Šta su najteža i najhitnija pitanja u gradnji Sarajeva kao grada ugodnog i poželjnog života? Kako osigurati političku, kulturnu i ekonomsku povezanost različitih sadržaja društvenog života radi postizanja navedenog cilja? Koje su uzajamnosti sadašnjeg i budućeg stanja sa snaženjem funkcionalnosti države kojoj je Sarajevo glavni grad? Ta i brojna druga pitanja predviđena su kao uvodni dio ovog razgovora.

Raspravu će moderirati Rasim Gačanović, univerzitetski profesor, bivši gradonačelnik Sarajeva.

Rasprava je dio cjelovitog programa Sedme Sarajevo UN sedmice međuvjerskog sklada u svijetu. Taj program Međunarodni forum Bosna realizira u skladu s pozivom Generalne skupštine Organizacije Ujedinjenih nacija, donijete 20. oktobra 2010. godine*.*

Rasprava je otvorena za članove i prijatelje Međunarodnog foruma Bosna i predstavnike medija.

Nermina Jusić

MFB koordinator